Svein Strand

Svein Strand (født 27. juni 1934 i Porsgrunn, død 18. desember 2020) var en norsk maler og grafiker. Hans arbeider kan deles inn i tre faser: en forsøksperiode fram til 1970 - hvor de tidlige antimodernistiske markeringene ble lagt merke til, noen år med systematisk formalisme 1970–1974, og «en gradvis djervere subjektivisme etter 1974–1975». Han har blitt beskrevet som en «intimist».

Liv og virke 
Strand var utdannet fra Statens Håndverks- og Kunstindustriskole (SHKS) og Statens kunstakademi. På Statens kunstakademi hadde han Alexander Schultz og  Aage Storstein som professorer. Han samarbeidet også med den eldre kollegaen Sigurd Danifer.

Svein Strand debuterte på UKS vårutstilling i 1958. Da han i 1963 deltok i gruppeutstillingen «Sekskanten» sammen med Eilif Amundsen, Niclas Gulbrandsen, Johannes Vinjum, Frans Widerberg og Finn Schmidt-Melbye, ble utstillingen oppfattet som en antimodernistisk manifestasjon.

Strand hadde flere lengre utenlandsopphold ved Middelhavet. Det begynte med malerøktene i den provencalske landsbyen Mougins, hvor Picasso hadde vært aktiv. Derfra stammer de delvis kubistisk strukturerte «Maleren og motivet I/ II» (1972 – 73). Maleriet «Bord og speil» fra 1970 ble det første innkjøpet til Nasjonalgalleriet i 1973.

Strand er innkjøpt av Nasjonalgalleriet, Riksgalleriet, KODE (Bergen Billedgalleri), Oslo Bymuseum, Trøndelag Kunstgalleri, Oslo kommunes kunstsamlinger, Norsk kulturråd, Kongsberg kommune, Norges Bank, Den norske Bank, Nordea, Norsk Hydro.

Han hadde sine første separatutstilling i UKS i 1966 og i Kunstnerforbundet i 1967.
Han var festspillutstiller ved Festspillene i Bergen 1981, sto bak hovedmaleriet i vielsessalen i Oslo tinghus (1984), og en utsmykning i Fellesbanken, Oslo. Grafikkverket «Olympia» fra 1975 ble i 2003 gjengitt på et norsk frimerke, jfr Liste over kunstverk på norske frimerker.

Referanser

Litteratur 
 
 
 . Også trykt i Kunst og kultur nr 4, 1982
 
 
 Eugene Schoulgin. «Svein Strand – en asketisk livsnyter». I: Kunst, nr 1, 1986
 Lasse Foss. «Om anekdoten i kunsten : En samtale med Svein Strand». I: Kunst og kunstnere, nr 3/4, 1970

Eksterne lenker 
 Svein Strand Artnet.com

Norske malere
Personer fra Kongsberg kommune
Fødsler i 1934
Dødsfall i 2020